Mis veelgi tähtsam, Deal ja teised saavad treenida vastavalt vajadusele tänu  profina teenitavatele auhinnarahale ja starditasule. Omal käel ja vabast ajast tippspordi tegemine on vajumas minevikku. Usk amatöörlusesse on muudetud ebausuks, sõna "amatöör" on saadetud tagasi fantaasia maailma, kuhu müüdid kuuluvadki. Kuid kuni kaheksakümnendate aastate alguseni tõi ROK-i jäärapäisus endaga kaasa kaksikmoraali, vale ja salaprofessionaalsuse ohjeldamatu kultiveerimise. Selline pinnas sobis hästi ka dopingu ja teiste ebaausate meetodite viljakaks vohamiseks.